شەفەق نیوز/ ئمڕوو سێشەممە، نرخ دۆلار لە بۆرسەی سەرەکی لە بەغداد و لە هەرێم کوردستان بەرزەو بوی.
پەیامنێر ئاژانس شەفەق نیوز وت: بۆرسەی کیفاح لە بەغداد ١٤٥١٠٠ دینار وەرانوەر ١٠٠ دۆلار ئەمریکی تۆمار کرد، و بۆرسەی حارسیە ١٤٥١٠٠ دینار عراقی وەرانوەر ١٠٠ دۆلار ئەمریکی تۆمار کرد.
دوێەکە دووشەممە بۆرسەی کیفاح ١٤٤٧٥٠ دینار عراقی تۆمار کرد.
پەیمانێرەگەمان ئاماژە کرد ک نرخ فرووشتن لە دوکانەیل ئاڵشتکردنەکان لە بازاڕە ناوخۆیەکان لە بەغداد بەرزەو بوی، ک نرخ فرووشتن رەسیە ١٤٥٥٠٠ دینار عراقی، و نرخ سەنین رەسیە ١٤٤٥٠٠ دینار وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان نرخ دۆلار هەمیش بەرزەوبوین وەخوەی دی ک نرخ فرووشتن رەسیە ١٤٥٢٠٠ وەرانوەر ١٠٠ دۆلار ئەمریکی و نرخ سەنین رەسیە ١٤٥٠٠٠ دینار وەرانوەر ١٠٠ دۆلار ئەمریکی.
بەشیگ لە پسپۆڕەیل سیاسەت دارایی رێککەفتن فراکسیۆنە سیاسیەکان لەبان بوودجەی دارایی ٢٠٢١ وەبی ئاڵشتکردن لە نرخ دۆلار وە هووکار بەرزەوبوین نرخ دۆلار لە بازاڕە ناوخۆیەکان زانستن، و مەزەنە کردن لە رووژەیل ئایندە زیاتر بەرزەو بوود.
